මාතර රාහුල විද්‍යාලයේ උසස් පෙළ සිසුන් තිදෙනකු එම විද්‍යාලයේ විනය භාර ගුරුවරයාට පහර දී තිබේ.පෙරේදා (31) මෙලෙස පහර කෑමට ලක් වූ ගුරුවරයා මාතර මහ රෝහලේ අංක 05 වාට්ටුවේ මේ වන විට ප්‍රතිකාර ලබමින් සිටියි.පහර කෑමට ලක්වූ ගුරුවරයා පාසල් ශිෂ්‍ය නායක අංශයේ උපදේශකවරයාද වන බවත්, පාසල් නිල ඇඳුමේ ඇති අඩුපාඩු කිහිපයක් ඔහු මෙම ශිෂ්‍යයන් තිදෙනාට පෙන්වා දී ඇති බවත් පොලිසිය පවසයි.මින් උරන වූ පාසල් සිසුන් තිදෙනා ගුරුවරයා සමඟ බහින්බස් වී ඇතැයි පැවසේ.